Diari Oficial de la Generalitat Valenciana


Sumari del DOGV 3736, del 25-04-2000 (2000/3193)

DECRET 44/2000, de 17 d'abril, del Govern Valencià, pel qual es disposa la creació de deute públic de la Generalitat Valenciana durant l'any 2000.
--------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2000/04/17/44/dof/vci/html**

### Dades del document

Número de DOGV
:   3736

Data del DOGV
:   25-04-2000

Secció del DOGV
:   I. DISPOSICIONS GENERALS

Número del document
:   2000/3193


Data del document
:   17-04-2000

Organisme emissor
:   Conselleria d'Economia i Hisenda

Tipus de document
:   Decret

Descriptors 

:   * hisenda regional
    * deute públic
    * títol de crèdit

DECRET 44/2000, de 17 d'abril, del Govern Valencià, pel qual es disposa la creació de deute públic de la Generalitat Valenciana durant l'any 2000. [2000/M3193]
  
La Llei 10/1999, de 30 de desembre, de Pressupostos de la Generalitat Valenciana per a l'exercici 2000, al títol V, article 34, autoritza el Govern Valencià perquè, a proposta del conseller d'Economia i Hisenda, incremente el deute de la Generalitat Valenciana, amb la limitació que el seu saldo viu el 31 de desembre de 2000 no supere el saldo l'1 de gener de 2000 en més de 7.413.877.053 de pessetes. L'apartat següent del mateix article precisa que aquest límit serà efectiu al terme de l'exercici, es podrá ultrapassar durant aquest, i preveu els casos pels quals es revisarà automàticament.
  
D'acord amb les previsions del Text Refós de la Llei d'Hisenda Pública de la Generalitat Valenciana, el Govern Valencià pot fixar les característiques del deute públic i els criteris relatius a la seua gestió, com també les directrius a què la conselleria d'Economia i Hisenda ha d'ajustar-se en l'exercici de les seues competències en la matèria. Correspon a l'Institut Valencià de Finances, dins dels criteris generals fixats pel conseller d'Economia i Hisenda, exercir les competències que li han estat atribuïdes en matèria de gestió de l'endeutament de la Generalitat Valenciana, segons allò disposat en els decrets 132/1992, de 20 de juliol i 94/1996, de 21 de maig, ambdós del Govern Valencià.
  
En virtut d'això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 17 d'abril de 2000,
  
DECRETE
  
Article 1
  
La Conselleria d'Economia i Hisenda, a través de l'Institut Valencià de Finances, emetrà o contractarà deute públic de la Generalitat Valenciana fins a l'import màxim de 5.577.095.908 de pessetes, a càrrec de l'endeutament net per a l'exercici 2000, una vegada deduïda la variació d'actius financers, i es podrà materialitzar en euros o en divises.
  
Article 2
  
El deute creat segons el que disposa aquest decret es regirà pel que estableix el Decret 94/1996, de 21 de maig, del Govern Valencià i les disposicions de desplegament.
  
Disposicions finals
  
Primera
  
S'autoritza el conseller d'Economia i Hisenda per a adoptar les mesures i les resolucions que siguen necessàries per al desplegament i l'execució d'aquest decret.
  
Segona
  
Aquest decret entrarà en vigor l'endemà de la publicació en el Diari Oficial de la Generalitat Valenciana.
  
València, 17 d'abril de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia i Hisenda,


Còpia Permalink ELI